Pöytäkirja Venezuelan liittymisestä tullitariffeja ja kauppaa koskevaan yleissopimukseen



Virallinen lehti nro L 062 , 08/03/1991 s. 0034 - 0035

Suomenk. erityispainos Alue 11 Nide 16 s. 0222

Ruotsink. erityispainos Alue 11 Nide 16 s. 0222



PÖYTÄKIRJA Venezuelan liittymisestä tullitariffeja ja kauppaa koskevaan yleissopimukseen Hallitukset, jotka ovat tullitariffeja ja kauppaa koskevan yleissopimuksen sopimuspuolia (jäljempänä `yleissopimus` ja `sopimuspuolet`), Euroopan talousyhteisö ja Venezuelan hallitus, jäljempänä `Venezuela`, jotka ottavat huomioon niiden neuvottelujen tulokset, joita on käyty Venezuelan liittymiseksi yleissopimukseen, ovat sopineet edustajiensa välityksellä seuraavaa: I OSA Yleiset määräykset 1. Venezuela on yleissopimuksen tarkoittama mainitun sopimuksen 32 artiklan mukainen sopimuspuoli tämän sopimuksen jäljempänä 6 kohdan mukaisesta voimaantulopäivästä ja se soveltaa sopimuspuoliin väliaikaisesti ja jollei tämän pöytäkirjan määräyksistä muuta johdu: a) yleissopimuksen I, III ja IV osaa; b) yleissopimuksen II osaa siltä osin, kuin se on yhdenmukainen sen tämän pöytäkirjan päivämääränä olemassa olevan lainsäädännön kanssa. Yleissopimuksen 3 artiklaan viittaavia 1 artiklan 1 kohdassa esitettyjä velvollisuuksia ja yleissopimuksen 6 artiklaan viittaavia 2 artiklan 2 kohdan b alakohdassa esitettyjä velvollisuuksia pidetään tässä kohdassa yleissopimuksen II osassa tarkoitettuina. 2. a) Yleissopimuksen määräykset, joita Venezuelan on sovellettava sopimuspuoliin, jollei tässä pöytäkirjassa ja asiakirjan L/6696 90 kohdassa luetelluissa sitoumuksissa toisin määrätä, ovat Yhdistyneiden kansakuntien kauppa- ja työllisyyskonferenssin valmistelevan komission toisen istunnon päätösasiakirjaan liitetyssä tekstissä, sellaisena kuin ne on korjattuna, mukautettuna tai muulla tavoin muutettuna kirjoilla, jotka ovat tulleet voimaan päivänä, jona Venezuelasta tulee sopimuspuoli. b) Tapauksissa, joissa yleissopimuksen 5 artiklan 6 kohdassa, 7 artiklan 4 kohdan d alakohdassa ja 10 artiklan 3 kohdan c alakohdassa mainitaan kyseisen sopimuksen päivämäärä, sovelletaan Venezuelan osalta tämän pöytäkirjan päivämäärää. II OSA Luettelo 3. Liitteenä olevasta luettelosta tulee yleissopimukseen liitetty Venezuelan luettelo tämän pöytäkirjan tullessa voimaan. 4. a) Tapauksissa, joissa yleissopimuksen 2 artiklan 1 kohdassa mainitaan kyseisen sopimuksen päivämäärä, sovelletaan niiden tuotteiden osalta, joihin sovelletaan tämän pöytäkirjan liitteenä olevassa luettelossa esitettyä myönnytystä, tämän pöytäkirjan päivämäärää. b) Tapauksissa, joissa yleissopimuksen 2 artiklan 6 kohdan a alakohdassa mainitaan kyseisen sopimuksen päivämäärä, tähän pöytäkirjaan liitetyn luettelon osalta sovellettava päivämäärä on tämän pöytäkirjan päivämäärä. III OSA Loppumääräykset 5. Tämä pöytäkirja talletetaan sopimuspuolten pääjohtajan huostaan. Se on avoinna Venezuelan allekirjoitettavaksi 31 päivään joulukuuta 1990. Se on myös avoinna sopimuspuolten ja Euroopan talousyhteisön allekirjoitettavaksi. 6. Tämä pöytäkirja tulee voimaan kolmantenakymmenentenä päivänä sen jälkeen, kun Venezuela on allekirjoittanut sen. 7. Venezuelan tultua yleissopimuksen sopimuspuoleksi tämän pöytäkirjan 1 kohdan mukaisesti se voi liittyä mainittuun sopimukseen tämän pöytäkirjan soveltuvien lausumien mukaan, jättämällä liittymiskirjan pääjohtajalle. Liittyminen tulee voimaan päivänä, jona yleissopimus tulee voimaan 26 artiklan määräysten mukaisesti, tai kolmantenakymmenentenä päivänä sen jälkeen, kun liittymiskirja on talletettu, jos tämä päivä on ensinnä mainittua myöhäisempi. Tämän kohdan mukaista liittymistä yleissopimukseen pidetään mainitun sopimuksen 32 artiklan 2 kohdassa tarkoitettuna sopimuksen hyväksymisenä mainitun sopimuksen 26 artiklan 4 kohdan mukaisesti. 8. Venezuela voi ennen liittymistään yleissopimukseen 7 kohdan mukaisesti lopettaa mainitun sopimuksen väliaikaisen soveltamisen; tämä lopettaminen tulee voimaan kuudentenakymmenentenä päivänä sen jälkeen, kun pääjohtaja on vastaanottanut sitä koskevan kirjallisen ilmoituksen. 9. Pääjohtaja toimittaa viipymättä jokaiselle sopimuspuolelle, Euroopan talousyhteisölle, Venezuelalle ja jokaiselle hallitukselle, joka on liittynyt yleissopimukseen väliaikaisesti, tämän pöytäkirjan oikeaksi todistetun jäljennöksen ja ilmoituksen kaikista mainitun pöytäkirjan hyväksymisistä 5 kohdan mukaisesti. 10. Tämä pöytäkirja rekisteröidään Yhdistyneiden kansakuntien peruskirjan 102 artiklan määräysten mukaisesti. Tehty Genevessä kahdentenakymmenentenäkuudentena päivänä heinäkuuta tuhatyhdeksänsataayhdeksänkymmentä yhtenä ainoana kappaleena ranskan, englannin ja espanjan kielillä, jollei liitteenä olevan luettelon osalta toisin määrätä, kaikkien kolmen tekstin ollessa yhtä todistusvoimaiset. LIITE LUETTELO LXXXVI - Venezuela (Luettelo on nähtävillä GATTin sihteeristössä Genevessä)